**Arvamuste ja kooskõlastuste koondtabel**

1. **ARVAMUSED**
	1. **Puudutatud asutused ja isikud**

|  |  |  |  |
| --- | --- | --- | --- |
| **Jrk nr** | **Arvamuse esitaja** | **Arvamuse sisu** | **Pädeva asutuse põhjendus ja otsus esitatud arvamuse osas** |
| 1 | Viru-Nigula Vallavalitsus | - | **Otsus: \***Pädev asutus eeldab EhS § 31 lg 6 alusel, et arvamuse avaldaja ei soovinud projekteerimistingimuste osas arvamust avaldada. |
| 2 | Keskkonnaamet26.07.2024 nr 6-2/24/14376-2 | Olete Keskkonnaametile edastanud projekteerimistingimused (edaspidi PRT) riigitee 17159 Unukse–Mahu tee km 1,25 asuva truubi asemele silla ehitusprojekti koostamiseks. PRT on toodud, et riigitee 17159 km 1,25 asuv raudbetoonist truup Pada jõel on 2-avaline, avade läbimõõt 1,5 m. Truubi asemele silla ehitamine on vajalik, kuna olemasolev truup on rändetakistuseks kaladele ning Keskkonnaagentuur kavandab kalapääsu rajamist. Truubi asukohas on sõidutee laius 5,0 m ja mulde laius 6,5 m.Projekti eesmärgiks on olemasoleva riigitee 17159 km 1,25 asuva truubi asemele uue silla ehitamine ja tehniliselt vajaliku teemaa määramine. PRT on määratud silla laiusgabariit 8,0 m ning silla ava suuruseks valida minimaalselt 3,7-3,9 meetrit.Unukse - Mahu teetruup asub Lääne-Virumaal Viru-Nigula vallas Unukse külas. Truup paikneb suuremas osas 17159 Unukse-Mahu tee kinnistul. Osaliselt jäävad truubi konstruktsioonid veel Unukse mõis, Rüütlimõisa ja Kõrtsitoa kinnistutele. Kavandatav tegevus jääb Pada jõe hoiualale ning Mahu-Rannametsa loodusalale.Pada jõe hoiuala kaitse-eesmärk on loodusdirektiivi I lisas nimetatud elupaigatüübi - jõgede ja ojade (3260) kaitse ning II lisas nimetatud liigi - jõesilmu (*Lampetra fluviatilis*) elupaiga kaitse. Mahu-Rannametsa loodusalal I lisas nimetatud kaitstavad elupaigatüübid on jõed ja ojad (3260), vanad loodusmetsad (\*9010), vanad laialehised metsad (\*9020), soostuvad ja soo-lehtmetsad (\*9080), siirdesoo- ja rabametsad (\*91D0) ning lammi-lodumetsad (\*91E0); II lisas nimetatud liik, mille isendite elupaika kaitstakse, on jõesilm.Hoiualal on keelatud nende elupaikade ja kasvukohtade hävitamine ja kahjustamine, mille kaitseks hoiuala moodustati ning kaitstavate liikide oluline häirimine, samuti tegevus, mis seab ohtu elupaikade, kasvukohtade ja kaitstavate liikide soodsa seisundi. Hoiualal ei või ilma kaitstava loodusobjekti valitseja (Keskkonnaameti) nõusolekuta lubada ehitada ehitusteatise kohustusega või ehitusloakohustuslikku ehitist.Pada jõgi on elupaigatüübina jõed ja ojad (3260) Pada jõe hoiuala ja Mahu-Rannametsa loodusala kaitse eesmärgiks. Sild tuleb projekteerida selliselt, et see ei halvendaks Natura 2000 ala kaitse-eesmärgiks oleva jõe elupaiga seisundit. Jõe elupaiga osaks on ka jõe kaldad ja need tuleb säilitada looduslikena.Pada jõe hoiuala kaitsekorralduskava (edaspidi kaitsekorralduskava) kohaselt on ala üheks kaitse-eesmärgiks Pada jõe olemasolev seisund on säilinud ja paranenud ning tagatud on kalade vaba liikumine üles- ja allavoolu. Eksperthinnangu kohaselt tõkestab Pada jõel kalade rändeid Unukse - Mahu teetruup, mis tekitab 0,3 m kõrguse astme ja ummistub aeg-ajalt. Lisaks tekitab madalvee ajal astme truubi alusplaat. Rändetakistuseks oleva truubi asendamine sillaga toetab kaitsekorralduskava kaitse-eesmärki.Pada jõgi kuulub Viru-Kabala-Sonda maanteest suubumiseni Soome lahte Looduskaitseseaduse § 51 lõike 2 alusel kaitstavasse lõhe, jõeforelli, meriforelli ja harjuse kudemis- ja elupaikade nimistusse. Lõhe, jõeforelli, meriforelli ja harjuse kudemis- ja elupaigana kinnitatud veekogul või selle lõigul on keelatud olemasolevate paisude rekonstrueerimine ulatuses, mis tõstab veetaset, uute paisude rajamine ning veekogu loodusliku sängi ja veerežiimi muutmine. Nimetatud veekogul või selle lõigul on loodusliku sängi, veerežiimi ning veetaseme muutmine paisude rekonstrueerimisel lubatud üksnes juhul, kui sellega parandatakse kalade kudemisvõimalusi.Arvestades, et kavandatavat tegevus otseselt kaitsekorralduskavas nimetatud ei ole, siis ei saa tegevust lugeda ka otseselt ala kaitsekorraldusega seotud tegevuseks ning otsustajal tuleb anda tegevusloa taotluse menetluses keskkonnamõju hindamise vajalikkuse eelhinnang lähtuvalt keskkonnamõju hindamise ja keskkonnajuhtimissüsteemi seaduse (*KeHJS*) § 6 lg 2 p 22 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (edaspidi määrus nr 224) § 15 p 8. Samuti tuleb arvestada looduskaitseseaduse (edaspidi *LKS*) § 14 lg 1 p 6 kuni 9 väljatooduga, mille kohaselt on kavandatava ehitustegevuse elluviimiseks vajalik Keskkonnaameti nõusolek.**Keskkonnaamet nõustub projekteerimistingimuste andmisega LKS § 14 lg 1 p 7 alusel tingimusel, et arvestatakse alltooduga**:1. Projekti tuleb sisse kirjutada, et juhul kui silla ehitamisel on planeeritud töid ka Pada jões (sette eemaldamine, süvendamine või tahkete ainete uputamine) on vajalik taotleda veekeskkonnariskiga tegevuse registreering (veeseadus (VeeS) § 196 lg 2 p 4).2. Koostatav projekt peab kirjeldama truubi lammutamiseks ja silla ehitamiseks vajalikke töid, mahtusid ja lisatingimusi tööde tegemise viisi osas (näiteks jõe ajutise ümbersuunamise ja ajutiste tammide ehitamise vajadus jms).3. Projektis tuleb välja tuua tööde teostamise meetodid, kirjeldades kasutatavat tehnikat ja masinate asukohti (kas asuvad kaldal või veekogus).4. Projektis tuleb kirjeldada tööde läbiviimist, s.t näidata, kus toimub ehitusmaterjalide ladustamine, ehitussõidukite parkimine ning rõhutada, et ehitussõidukitega ei liigutaks voolavas vees ning pärast tööde lõppu taastatakse jõe võimalikult looduslähedane ilme. Kaldad tuleb säilitada looduslikena.5. Veesisesed tööd tuleb planeerida suvisele madalveeperioodile 01.06-15.09.6. Juhul kui Pada jõe veekaitsevööndis on tööde käigus vaja eemaldada puid või võsa on vajalik Keskkonnaameti nõusolek puu- ja põõsarinde raieks veekaitsevööndis (10 m). Masinate hooldustöid ja tankimist ei tohi teha veekogule lähemal kui 10 m ning masinad peavad olema töökorras. Vältida tuleb kütuse ja õli sattumist vette.7. Silla ehitamisel ja selle järgselt peab rajatis läbi laskma veekogule omased vooluhulgad ja ei tohi tekitada paisutust. Veekogu põhi peab silla all jääma ühtlane võrreldes sellest ülesvoolu ja allavoolu jääva veekogu põhjaga. Rajatis ei tohi veevoolu aeglustada ega kiirendada. | **Otsus:**1. Arvestada Keskkonnaameti tingimustega ja lisada projekteerimistingimustesse järgnev punkt:
* Arvestada Keskkonnaameti 26.07.2024 kirjas nr 6-2/24/14376-2 toodud tingimustega ning käsitleda nõutud informatsioon projekti seletuskirjas ja joonistel.
 |
| 3 | Keskkonnaagentuur | - | **Otsus: \***Pädev asutus eeldab EhS § 31 lg 6 alusel, et arvamuse avaldaja ei soovinud projekteerimistingimuste osas arvamust avaldada. |
| 4. | Elektrilevi OÜ | - | **Otsus: \***Pädev asutus eeldab EhS § 31 lg 6 alusel, et arvamuse avaldaja ei soovinud projekteerimistingimuste osas arvamust avaldada. |

* 1. **Piirnevate kinnisasjade omanikud**

|  |  |  |  |  |
| --- | --- | --- | --- | --- |
| **Jrk nr** | **Kinnisasja nimi** | **Katastriüksuse tunnus** | **Arvamuse sisu** | **Pädeva asutuse põhjendus ja otsus esitatud arvamuse osas** |
| 1 | Rüütlimõisa | 90202:005:0004 | 25.07.2024 e-kiri:Tere, oleme Rüütlimõisa kinnistu omanikud Unukse külas ja meie küsimus on vana jõesängi kohta meie kinnistul. Nimelt on praeguse jõesängi poolt sinna sissevool, kuid väljavoolu ei ole ja vesi ning võimalikud kalad jäävad roiskuvasse vette lõksu. Tuginedes meile saadetud teatise punktile 5.11 palume teil kaaluda võimalust avada jõkke tagasi voolav suund. | **Põhjendus:**Projekteerimistingimuste alusel on ette nähtud silla ehitamine olemasoleva truubi asemele ning selle eesmärgi täitmiseks puudub vajadus jõesängi ümberkujundamiseks ja täiendava riigiteega ristuva truubi kavandamiseks.Keskkonnaagentuuri tellimusel koostatakse projekteeritava silla piirkonda kalapääsu rajamise ehitusprojekti, mis mõjutab jõesängi pikemas ulatuses. **Otsus:**Võtta esitatud info teadmiseks. Mitte kavandada täiendavat riigiteega ristuvat truupi. |
| 2 | Unukse mõis | 90202:005:0061 | - | **Otsus: \***Pädev asutus eeldab EhS § 31 lg 6 alusel, et piirneva kinnisasja omanik ei soovinud projekteerimistingimuste osas arvamust avaldada. |
| 3 | Kõrtsitoa | 90202:005:0278 |  | **Otsus: \***Pädev asutus eeldab EhS § 31 lg 6 alusel, et piirneva kinnisasja omanik ei soovinud projekteerimistingimuste osas arvamust avaldada. |

**\*** Kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada (EhS § 31 lg 6).